open-index/open-wikipedia-markdown huggingface dataset:
Wilhelm Rasmussen

**Wilhelm Robert Rasmussen** (15. kesäkuuta 1879 Skien – 6. joulukuuta 1965 Oslo) oli norjalainen kuvanveistäjä. Hänen opettajiaan olivat muun muassa Brynjulf Bergslien ja Lars Utne. Rasmussen tunnetaan erityisesti rintakuvistaan sekä Nidarosin tuomiokirkkoon tekemistään patsaista. Hän toimi Valtion taideakatemian professorina vuosina 1921–1945. Rasmussen oli Nasjonal Samlingin jäsen, minkä vuoksi hänen uransa tyrehtyi toisen maailmansodan jälkeen.

Trondheim - monument 01.jpg|Olav Tryggvasonin muistomerkki Trondheimissa.
Domkirka statuer 48.jpg|Ristiinnaulittu Jeesus Nidarosin tuomiokirkon julkisivussa.
WW2 Norway. Quisling bust by Rasmussen, Straffesak mot Quisling, Waffen-SS frontkjemper, etc. Justismuseet, Trondheim. 2019-03-07 B.jpg|Vidkun Quislingin rintakuva.
Byste av Nikolai Nissen Paus.jpg|Nikolai Nissen Pausin rintakuva.

## Lähteet

## Aiheesta muualla
Diavátes

**Diavátes** (, myös *Diavatés*, Διαβατές) voi viitata seuraaviin saariryhmiin Kreikassa:

* Diavátes, pienten saarten ryhmä Dodekanesian saariryhmässä lähellä Sýmiä
* Diavátes, pienten saarten ryhmä Pohjoisen Egean saarten saariryhmässä lähellä Límnosta
* Diavátes, pienten saarten ryhmä Pohjoisten Sporadien saariryhmässä lähellä Skýrosta
Diavátes (Sporadit)

**Diavátes** (, myös *Diavatés*, Διαβατές) on pienten Kreikan saarten ryhmä, joka kuuluu Pohjoisten Sporadien saariryhmään ja jonka saaret sijaitsevat Skýroksen saaren eteläpuolella. Saaret ovat asumattomia. Hallinnollisesti Diavátesin saaret kuuluvat Skýroksen kuntaan, Euboian alueyksikköön ja Keski-Kreikan alueeseen.

## Saaret

Saariryhmän saaret ovat:

## Lähteet
Lakkonísia

**Lakkonísia** () on kahden pienen Kreikan saaren ryhmä, joka kuuluu Pohjoisten Sporadien saariryhmään ja jonka saaret sijaitsevat Skýroksen saaren länsirannikon edustalla. Saaret ovat asumattomia. Hallinnollisesti Lakkonísian saaret kuuluvat Skýroksen kuntaan, Euboian alueyksikköön ja Keski-Kreikan alueeseen. Saariryhmää ei tule sekoittaa etelämpänä sijaitsevaan Lakkonísin saareen.

## Saaret

Saariparin saaret ovat:

## Lähteet
Kalogriá (Sporadit)

**Kalogriá** () eli **Kotsíles** (Κοτσίλες) eli **Kotsoúli** (Κοτσούλι) on pieni Kreikan saari, joka kuuluu Pohjoisten Sporadien saariryhmään ja sijaitsee Skýroksen saaren länsirannikolla Kyrá Panagián kylän edustalla. Saaren pinta-ala on noin 0,09 neliökilometriä ja se on asumaton. Hallinnollisesti Kalogriá kuuluu Skýroksen kuntaan, Euboian alueyksikköön ja Keski-Kreikan alueeseen.

## Lähteet
Malin kansallinen ritarikunta

**Malin kansallinen ritarikunta** () on malilainen kunniamerkki. Se perustettiin 31. toukokuuta 1963. Ritarikunnalla palkitaan vähintään 10 vuotta ansiokkaasti palvelleita sotilas- että siviiliviroissa. Saajan ei tarvitse olla Malin kansalainen, mutta ulkomaalaisille kunniamerkkiä myönnetään harvoin. Malin presidentti on ritarikunnan suurmestari.

Kunniamerkkiä jaetaan viidessä luokassa:

*  suurristi
*  suurupseeri
*  komentaja
*  upseeri
*  ritari

Ylennykset luokkien välillä tehdään aikaisintaan viisi vuotta nykyiseen luokkaan nimittämisestä.

## Lähteet
Tšadin kansallinen ritarikunta

**Tšadin kansallinen ritarikunta** () on tšadilainen kunniamerkki, joka perustettiin vuonna 1960. Sitä myönnetään tunnustuksena tasavallan hyväksi tehdyistä teoista. Ritarikuntaan nimitettävän täytyy olla vähintään 40-vuotias ja hänellä täytyy olla takanaan väh. 15 vuoden ura. Suurristien määrä on rajoitettu 20 elävään henkilöön. Ritarikunta on Tšadin korkein mahdollinen kunnianosoitus.

Kunniamerkkiä jaetaan viidessä luokassa:

*  suurristi
*  suurupseeri
*  komentaja
*  upseeri
*  ritari

Lisäksi kunniamerkkiin kuuluu ketju-luokka, jota ritarikunnan suurmestarina toimiva maan presidentti käyttää asemansa symbolina.

## Lähteet
Luettelo Imerinan monarkeista

**Imerinan monarkit** olivat Madagaskarilla sijainneen Imerinan kuningaskunnan valtionpäämiehiä. Imerina viittaa myös Madagaskarin suurimpaan etniseen ryhmään, joka on lähtöisin saaren keskiosista. Etninen ryhmä tunnetaan myös nimellä Hova.

Andrianampoinimerina perusti kuningaskunnalle pysyvän pääkaupungin, Antananarivon.

Kuningaskunta lakkasi olemasta vuonna 1897, kun Ranska otti saaren haltuunsa. Imerinan monarkit eivät koskaan ehtineet yhdistää koko Madagaskarin saarta yhdeksi valtioksi. Viimeisen kuningattaren, Ranavalona III:n, seuraajaksi valittu prinsessa Marie-Louise Razafinkeriefo kuoli lapsettomana vuonna 1948.

Hallitsijan titteli oli seuraava: "Jumalan armosta ja kansan tahdosta, Madagaskarin kuningatar, kansakunnan lakien suojelija". Hallitsijaa puhuteltiin tittelillä "Teidän majesteettinne". Kuninkaallisena palatsina toimi Ranavalona I:lle suunniteltu Antananarivon rova, jonne osa kuninkaallisista on myös haudattu. 

## Luettelo Madagaskarin monarkeista vuodesta 1810 lähtien

Lähde:

## Lähteet
Heikki Pakari

**Heikki Juhani Pakari** (s. 15. lokakuuta 1939 Ähtäri) on suomalainen eläköitynyt yritysjohtaja ja yrittäjä, joka on saanut kauppaneuvoksen arvonimen.

Pakari syntyi kauppias Ahti Pakarin ja Katri Hankolan perheeseen ja avioitui 1961 Leena Koskisen kanssa. Hän kävi kauppakoulun 1957–1959 ja suoritti Keskon esimiestutkinnon 1967. Pakari oli Keskon Porin varaston tuoretavaraosaston hoitaja ja kuljetusten järjestäjä 1960–1961 ja varastopäällikkö Lappeenrannassa 1961–1962 ja Rakennustoimisto K. N. Koskinen Oy:n prokuristi Seinäjoella 1962–1964. Keskon liikkeenhoidon neuvoja, kauppapaikka-asioiden hoitaja ja luottopäällikkö Myllymäellä, Seinäjoella Pakari oli 1964–1971 ja Uudenmaan konttorin apulaisosastopäällikkö 1971–1972. Pohjanmaan Sato Oy:n toimitusjohtajaksi hän siirtyi 1972. Pakari oli myös useiden liikeyritysten perustaja ja osakas, kuten Air Botnia, Seinäjoen Talokeskus Oy, Pakarin Autotalo Oy, VM-Kone Oy ja Finnish Commuter Airlines Oy. Hänellä on lisäksi ollut monia liike-elämän ja muita luottamustehtäviä. Kauppaneuvoksen arvonimen Pakari sai 1990. 

## Lähteet
Ágios Fokás

**Ágios Fokás** (, ”Pyhä Fokas”) voi viitata seuraaviin paikkoihin Kreikassa:

* Ágios Fokás, kylä Länsi-Lesboksen kunnassa Lesboksen saarella Pohjois-Egean saarten alueella
* Ágios Fokás, saari Lakkonísian saarilla Pohjoisten Sporadien saariryhmässä lähellä Skýrosta
Pakari

**Pakari** on sukunimi, joka on muun muassa seuraavilla suomalaisilla henkilöillä:

* Heikki Pakari (s. 1939), yritysjohtaja ja yrittäjä, kauppaneuvos
* Mikko Pakari (s. 1995), moottoriurheilija

## Katso myös
* Pirjon Pakari, suomalainen leipomo
Evje

**Evje** on taajama Evje og Hornnesin kunnassa Agderin läänissä Norjassa ja kuntansa hallinnollinen keskus. Sen pinta-ala on 3,5 neliökilometriä ja asukasluku 2&nbsp;506 vuonna 2022. Evje oli itsenäinen kunta vuoteen 1960 saakka.

Evje tunnetaan myös Flåtin nikkelikaivoksesta (1872–1946), joka oli lyhyen aikaa maailman ja useita vuosia Euroopan suurin nikkelikaivos.
## Kuvia

Evje kirke (2011).jpg|Evjen kirkko on vuodelta 1891.

## Lähteet

## Aiheesta muualla
*Flåtin nikkelikaivos (pdf)
Turun Seutusanomat

**Turun Seutusanomat** on Turun seudulla ilmestyvä maksuton paikallislehti, jota julkaisee Turun Lähitieto Oy. Lehti ilmestyy internetissä sekä painettuna kolmena eri versiona: *Turun Seutusanomat keskusta*, *Turun Seutusanomat itä* ja *Turun Seutusanomat länsi*.

*Turun Seutusanomat* ilmestyy kahden viikon välein ja sen jakelu vuonna 2023 oli 126&nbsp;222 kappaletta tehden siitä alueensa suurimman ja kattavimman yksittäisen julkaisun, joka toimii itsenäisesti ilman suurten konsernien taustatukea. *Turun Seutusanomat* on Uutismedian liiton jäsen.

## Historia
Vuonna 1994 aloitettiin ''Kaupunkiuutiset''-lehden julkaisu, joka vuoden 2016 alusta alkaen jatkoi nimeä *Turun Seutusanomat länsi*. Toinen lehti, *Turun Seutusanomat itä*, oli nimeltään *[[Kaarinan Uutiset]]* vuosina 2009–2015. Lisäksi vuoden 2020 alussa perustettiin *Turun Seutusanomat keskusta*, joka lehden nimen mukaisesti kattaa Turun keskustan lisäksi seuraavat alueet: Ruissalo, Iso-Heikkilä, Martti, Vähäheikkilä, Korppolaismäki, Uittamo, Yliopistonmäki, Luolavuori, Vasaramäki ja Hirvensalo-Kakskerta.

## Lähteet
KSCERATO

**Kaike ”KSCERATO” Cerato** (s. 12. syyskuuta 1999) on brasilialainen *[[Counter-Strike 2]]* -ammattilainen. Hän on edustanut vuodesta 2018 FURIA Esportsia. 

FURIA saavutti KSCERATO riveissään tärkeimmän voittonsa syyskuussa 2020, kun se voitti ESL Pro League Season 12: North America -turnauksen. Muita merkittäviä voittoja joukkue on ansainnut turnauksista ESEA Season 31: Global Challenge, Arctic Invitational 2019, DreamHack Masters Spring 2020: North America, Elisa Invitational Summer 2021 ja PGL Major Antwerp 2022: American RMR. 

## Saavutukset

* Sija 7. parhaan brasilialaisen pelaajan arvioinnissa vuonna 2018 / DRAFT5.
* Sija 18. HLTV TOP 20 -arvioinnissa vuonna 2020.
* Sija 15. HLTV TOP 20 -arvioinnissa vuonna 2021.
* Sija 9. HLTV TOP 20 -arvioinnissa vuonna 2022.
* Sija 19. HLTV TOP 20 -arvioinnissa vuonna 2023.

## Lähteet
Agostini

**Agostini** on muun muassa seuraavien henkilöiden sukunimi:

* Carlo Agostini (1888–1952), italialainen katolinen piispa
* Giacomo Agostini (s. 1942), italialainen ratamoottoripyöräilijä
* Lodovico Agostini (1534–1590), italialainen säveltäjä, laulaja, pappi ja tiedemies
* Pierre Agostini (s. 1941), ranskalainen fyysikko, Nobelin fysiikanpalkinnon saaja
* Pietro Simone Agostini (1635–1680), italialainen säveltäjä
* Riccardo Agostini (s. 1994), italialainen moottoriurheilija.
Keith Markovic

**Keith ”NAF” Markovic** (s. 24. marraskuuta 1997) on kanadalainen ''Counter-Strike 2'' -ammattilainen. Hän on edustanut helmikuusta 2018 Team Liquidia.

Liquidin lisäksi NAF on pelannut joukkueissa Luminosity, ELEVATE, Conquest, OpTic Gaming ja Renegades. Hän saavutti uransa parhaimman voiton OpTicin riveissä joulukuussa 2016 turnauksesta ELEAGUE Season 2. Liquidin riveissä paras voitto on tullut turnauksesta ESL Pro League Season 9 - Finals kesäkuussa 2019.

## Lähteet
Jimpphat

**Jimi ”Jimpphat” Salo** (s. 9. syyskuuta 2006) on suomalainen *[[Counter-Strike 2]]* -ammattilainen. Hän on edustanut heinäkuusta 2023 lähtien Mouzia. Hänet luettiin maailman 20 parhaan pelaajan joukkoon vuonna 2024.

## Ura
Mouz voitti ESL Pro League Season 18:n lokakuussa 2023 ja Season 19:n toukokuussa 2024.

Salo tuli Mouzin kanssa viidenneksi ensimmäisestä Counter-Strike 2:n major-turnauksesta maaliskuussa 2024. Salo oli erittäin kovassa vireessä, kun Mouz sai hopeaa IEM Chengdu -turnauksesta huhtikuussa. FaZe voitti Mouzin 2–0 ja Mouz ansaitsi tappiorahoja vajaa 40&nbsp;000 euroa.

Hän on pelannut urallansa myös joukkueissa IQUE, NYYRIKKI, SJ ja Conquer. Hän on niin ikään *Counter-Strike*-ammattilaisen Jere ”sergej” Salon pikkuveli.

Salo valittiin *Counter-Strikeen* keskittyneen HLTV-sivuston mukaan maailman 17. parhaaksi *Counter-Strike 2* -pelaajaksi. Hän sai tunnustusta tasaisesta menestyksestä myös kovatasoisimmissa turnauksissa ja oli vuoden ajan joukkueelleen erittäin tärkeä pelaaja. Kritiikkiä hän sai areenapeliensä heikommasta menestyksestä. Helmikuussa 2025 Mouz voitti PGL Cluj-Napoca -turnauksen. Voitosta Mouz ansaitsi noin 380 000 euroa. Salon rating turnauksessa oli 1.11.

## Saavutukset
* Sija 17. HLTV TOP 20 -arvioinnissa vuonna 2024.

## Lähteet
Würth Elektro

**Würth Elektro** (virallinen nimi Würth Elektronik Oy) on suomalainen sähkötukku, joka on osa maailmanlaajuista Würth-konsernia. Yrityksen pääkonttori sijaitsee Nurmijärvellä Karhunkorvessa, ja sillä on laaja Center-verkosto ympäri Suomea. Yritys perustettiin vuonna 1975.

Würth Elektro on erikoistunut sähkötarvikkeiden myyntiin alan ammattilaisille. Sen valikoimaan kuuluvat myös kiinnitystarvikkeet pienteollisuuden tarpeisiin, ja se markkinoi Würth Elektronik Oy:n nimissä konsernin omia pienelektroniikkakomponentteja. 

Würth Elektro asiakasryhmiä ovat sähköurakoitsijat, teollisuusyritykset ja julkinen sektori.
Kovač

**Kovač** tai **''Kováč** on muun muassa seuraavien henkilöiden sukunimi:

* Igor Kováč (s. 1969), slovakialainen pika-aitajuoksija
* Michal Kováč (1930–2016), Slovakian presidentti 1993–1998
* Michal Kováč nuorempi, Slovakian presidentti Michal Kováčin poika, ihmisryöstön uhri
* Nemanja Kovač, *HuNter-* (s. 1996), bosnialainen Counter-Strike: Global Offensive -pelaaja
* Niko Kovač (s. 1971), kroatialainen jalkapalloilija ja valmentaja
* Nikola Kovač, *NiKo* (s. 1997), bosnialainen Counter-Strike: Global Offensive -pelaaja
* Radoslav Kováč (s. 1979), tšekkiläinen jalkapalloilija
* Robert Kovač (s. 1974), kroatialainen jalkapalloilija ja valmentaja
* Tinkara Kovač (s. 1978), slovenialainen laulaja

## Kuvitteellisia henkilöitä

* Luka Kovač, televisiosarjassa *[[Teho-osasto (televisiosarja)|Teho-osasto]]*
Horizon Ignited

**Horizon Ignited** on suomalainen melodista death metallia soittava yhtye, joka on perustettu vuonna 2017.

## Historia
Yhtyeen perustivat kitaristit Johannes Mäkinen ja Vili Vottonen Kouvolassa. Yhtye on urallaan julkaissut kolme studioalbumia, *After The Storm* (2019), *Towards The Dying Lands* (2022) ja *Tides* (2025), sekä kuusi albumia edeltänyttä digitaalista singleä.

Yhtye julkaisi *After The Storm*in omakustanteisena albumina aluksi pelkästään suoratoistopalveluihin. Ensimmäinen single albumilta oli "Equal In Death", joka julkaistiin joulukuussa 2018.

Alkuvuodesta 2022 Horizon Ignited solmi levytyssopimuksen saksalaisen Nuclear Blastin kanssa, joka julkaisi yhtyeen toisen studioalbumin *Towards The Dying Landsin* 1. heinäkuuta 2022. Albumista julkaistiin tavallisen CD- ja vinyylipainoksen lisäksi myös rajattu 300 kappaleen erä Gold Marble vinyylialbumeita. Albumin julkaisua seurasi kaksi Euroopankiertuetta mm. Hypocrisyn, Soilworkin, Kataklysmin ja Septicfleshin kanssa. 

Syyskuussa 2024 yhtye julkaisi singlen ”Beneath The Dark Waters” Reaper Entertainmentin kautta. Albumi *Tides* julkaistiin 21. helmikuuta 2025.

## Jäsenet
Yhtyeen kokoonpano on pysynyt perustamisesta asti pitkälti muuttumattomana. Heinäkuussa 2021 yhtye ilmoitti alkuperäisen basistin Ville Nikanderin jättävän yhtyeen, ja nosti uudeksi basistikseen Jukka Haaralan. 

#### Nykyiset jäsenet
* Johannes Mäkinen – kitara (2017–)
* Vili Vottonen – kitara (2017–)
* Jiri Vanhatalo – rummut (2017–)
* Miska Ek – koskettimet (2017–)
* Okko Solanterä – laulu (2018–)
* Jukka Haarala – basso (2021–)

#### Entiset jäsenet
* Ville Nikander – basso (2017–2021)

## Diskografia
#### Towards The Dying Lands (2022)
#Beyond Your Reach	 
#Servant	
#Towards the Dying Lands (feat. Markus Vanhala)	 
#End of the Line		 
#Guiding Light	 
#Reveries	 
#Aching Wings	 
#Death Has Left Her Side	 
#Fall Apart 
#Eventide of Abysmal Grief
#Carry Me (vinyyliversion bonusraita)

#### After The Storm (2019)
#Home
#Equal in Death
#Plague of Dreams
#Burning Man
#Under the Bloodmoon
#Blame My Name
#Fire & Glow
#Flesh
#Through the Dark
#Fall with Me
#Leviathan

#### Tides (2025)
#Beneath the Dark Waters 
#Ashes (feat. Jaakko Mäntymaa)
#Baptism by Fire
#Welcome to This House of Hate
#My Grave Shall Be the Sea (Leviathan pt. II)
#Prison of My Mind
#Fraction of Eternity 
#Aurora's Dance 
#Tides
#Fragments

## Lähteet

## Aiheesta muualla
*
Ivan Mihai

**Ivan ”iM” Mihai** (s. 29. heinäkuuta 1999) on romanialainen *[[Counter-Strike 2]]* -ammattilainen. Hän on edustanut Natus Vincere -joukkuetta sen laajimman joukkuemuutoksen jälkeen kesäkuusta 2023. *Counter-Strikeen* keskittynyt HLTV valitsi hänet ensimmäisenä romanialaispelaajana maailman 20 parhaan pelaajan joukkoon vuonna 2024.

Mihai sijoittautui toiseksi viimeisestä *[[Counter-Strike: Global Offensive]]n* major-turnauksesta, BLAST Paris Majorista toukokuussa 2023 vanhan joukkueensa GamerLegionin kanssa. Hän oli finaalissa Team Vitalityä vastaan joukkueensa paras 0,95 keskiarvollaan. Seuraavan merkittävän hopeansa hän sai lokakuun alussa ESL Pro League Season 18 -turnauksesta NaVin kanssa. NaVi voitti ensimmäisen Counter-Strike 2:n major-turnauksen, PGL Major Copenhagenin maaliskuussa 2024. Mihain keskiarvo oli finaalissa FaZe Clania vastaan joukkueen toisiksi alhaisin 0,95.

Mihai sai uransa ensimmäisen MVP-palkinnon lokakuussa 2024 IEM Rio 2024 -turnauksesta, ja se oli myös historian ensimmäinen romanialaispelaajalle myönnetty MVP.

## Saavutukset
* HLTV-MVP / IEM Rio 2024
* Sija 16. HLTV TOP 20 -arvioinnissa vuonna 2024.

## Lähteet
EA Sports FC 24

**EA Sports FC 24** on EA Vancouverin ja EA Romanian kehittämä ja Electronic Artsin julkaisema urheilupeli. Se julkaistiin Microsoft Windowsille, Nintendo Switchille, PlayStation 4:lle ja Xbox Onelle, PlayStation 5:lle ja Xbox Series X ja Series S:lle 29. syyskuuta 2023. Peli on EA:n ensimmäinen *[[EA Sports FC]]*-pelisarjan peli Kansainvälisen jalkapalloliiton Fifa-nimen lisenssin päättymisen jälkeen.

Pelin Ultimate Team -pelimuodossa on ensimmäistä kertaa mukana naispelaajia.

## Pelin nimi
Electronic Arts ei uusinut enää Kansainvälisen jalkapalloliiton kanssa tehtyä lisenssiä, joka oikeuttaa Fifa-nimen käyttöön. New York Timesin tietojen mukaan Kansainvälinen jalkapalloliitto pyysi joka neljäs vuosi yli miljardi dollaria nimen käyttöoikeuden jatkosta. EA:n toimitusjohtaja Andrew Wilson on sanonut Fifan olevan vain "neljä kirjainta pelikotelon kannessa".

## Lähteet

## Aiheesta muualla
* Viralliset verkkosivut
Sophia Di Martino

**Sophia Di Martino** (s. 15. marraskuuta 1983 Attenborough, Englanti) on englantilainen näyttelijä. Hän on näytellyt Sylvien roolin Marvel Cinematic Universeen kuuluvassa Disney+-sarjassa *[[Loki (televisiosarja)|Loki]]* (2021–2023).

## Filmografia
### Elokuvat

### Televisiosarjat

## Lähteet
Moungi Bawendi

**Moungi G. Bawendi** (s. 15. maaliskuuta 1961 Pariisi, Ranska) on kemisti ja erikoistunut kvanttipisteiden tutkimukseen. Bawendi sai Nobelin kemianpalkinnon yhdessä Louis Brusin ja Aleksei Jekimovin kanssa vuonna 2023. Tieto vuoti julkisuuteen ennen sen virallista julkistamista.

Bawendi suoritti Bachelor of Arts -tutkinnon Harvardin yliopistossa vuonna 1982. Jatko-opintonsa hän suoritti Chicagon yliopistossa ja valmistui filosofian tohtoriksi 1988. Heti tämän jälkeen Bawendi aloitti Louis Brusin tutkimusryhmässä Bell Laboratoriesissa ja oli siellä vuoteen 1990. Samana vuonna hän siirtyi MIT:hen ja on ollut kemian Lester Wolfe -professori vuodesta 1996 alkaen.

Bawendi aloitti kvanttipisteiden synteesimenetelmien kehittämisen Brusin alaisuudessa. Tutkimusongelmana oli erityisesti riittävän korkealaatuisten nanokoon materiaalikiteiden valmistaminen. Vuonna 1993 Bawendi tutkimusryhmineen julkaisi toimivan menetelmän kadmiumselenidikvanttipisteiden valmistamiseen. Menetelmässä kuumaan heksaaniin lisätään neulalla kadmiumin ja seleenin organometalliyhdisteitä, jotka reagoivat muodostaen kadmiumselenidiä. Reagenssilisäyksen vuoksi lämpötila laskee ja kiteiden muodostuminen alkaa. Liuosta uudelleen kuumentamalla ja jäähdyttämällä voidaan kiteiden kokoa säätää halutuksi.

Bawendin tutkimuskohteita ovat kvanttipisteiden synteesin lisäksi magneettisten nanohiukkasten ominaisuuksien tutkimus sekä kvanttipisteiden ja nanohiukkasten sovellutukset elektroniikassa ja lääketieteellisessä kuvantamisessa. Bawendi on ollut Yhdysvaltain kansallisen tiedeakatemian jäsen vuodesta 2007. Bawendille on myönnetty tutkimustyöstään tunnustuksia, kuten Coblentz Award 1997, Ernest Orlando Lawrence Award 2006 ja American Chemical Societyn tunnustus kolloidikemian tutkimuksesta 2010.

## Lähteet
Barkley L. Hendricks

**Barkley Leonnard Hendricks** (16. huhtikuuta 1945 Philadelphia, Pennsylvania, Yhdysvallat – 18. huhtikuuta 2017 New London, Connecticut) oli yhdysvaltalainen muotokuvataiteilija ja valokuvaaja. Hänen teoksiensa inspiraationa olivat populaarimusiikki, kulttuuri ja urheilu.

Hendricksin maalaukset kertoivat laajalti mustien ihmisten identiteetistä. Hän opiskeli Pennsylvanian kuvataideakatemiassa, josta jatkoi Yalen yliopistoon. Sieltä hän valmistui vuonna 1972.

## Lähteet

## Aiheesta muualla
Novikovin huvila

**Novikovin huvila** on Terijoella sijaitseva huvila, joka on rakennettu vuonna 1914. Suomen itsenäistyttyä huvila tunnettiin Terijoen upseerikerhona ja talvisodan aikana se toimi Terijoen hallituksen kokousspaikkana. Novikovin huvila sijaitsee Terijoen keskustassa 1,15 hehtaarin kokoisella tontilla vajaan kilometrin päässä Suomenlahden rannasta. Jugendtyylisen rakennuksen suunnittelijaa ei tunneta. Kaksikerroksisen päärakennuksen ja puiston ohella kokonaisuuteen kuuluvat kaksikerroksinen talousrakennus, sauna- ja allasosasto, kasvihuone sekä huvimaha uima-altaineen. Huvila on kuulunut Venäjän valtion kulttuuriperintökohteiden luetteloon vuodesta 2001 lähtien.

## Historia
Terijoen huvilayhdyskuntaan kuuluneen huvilan rakennutti Pietarin Valtiollisessa aatelis-maapankissa työskennellyt kuvernementtisihteeri Ivan Novikov. Hän hankki Terijoen Keskikylästä kaksi palstatilaa, joiden maille huvila valmistui 1914. Nimineuvoksen arvon saaneen Novikovin vaiheista Venäjän vallankumouksen jälkeen ei tiedetä, mutta lokakuussa 1917 huvila siirtyi liikemies Ivan Lassmannin omistukseen, joka vuokrasi sen 1923 Kannaksen rajavartioston esikunnaksi. Vuonna 1927 rakennuksen osti apteekkari Uno Hagberg. Vuotta myöhemmin everstiluutnantti Hjalmar Siilasvuo hankki sen Hagbergin konkurssipesältä Puolustusvoimille ja perusti huvilaan komentamansa Polkupyöräpataljoona 1:n upseerikerhon. Talvisodan sytyttyä huvilassa kokoontui Terijoen hallitus ja se toimi myös sotasairaalana. Jatkosodan aikana rakennuksessa toimivat 18. divisioonan ja JR 48:n esikunnat. 

Sodan jälkeen huvila oli NKP:n Kurortin piirin toimeenpanevan komitean käytössä ja vuodesta 1959 lähtien Lenizdat-kustantamon kirjailijaresidenssinä ja henkilökunnan lomanviettopaikkana sekä pioneerien leirikeskuksena. Neuvostoliiton hajottua huvila jäi tyhjilleen ja pääsi pahoin rapistumaan, kunnes se myytiin huutokaupassa syksyllä 2010. Yhtenä kaupungin maamerkkinä pidetyn rakennuksen myyminen aiheutti parranpärinää, jolloin kauppaehtoihin lisättiin purku- ja uudisrakennuskielto. Tämän johdosta ainakin yksi potentiaalinen ostajakandidaatti vetäytyi. Huutokaupan voitti lopulta moskovalainen Vladimir Savin, joka maksoi huvilasta 27 miljoonaa ruplaa eli noin 670 000 euroa. Huvilaa alettiin kunnostamaan Pietarin kulttuurihistoriallisten kohteiden valvontaviraston tarkassa valvonnassa vuonna 2013 ja remontti valmistui 2021. Syksyllä 2023 huvila on jälleen myynnissä.

## Lähteet

## Aiheesta muualla
Matt Gaetz

**Matt Gaetz** (s. 7. toukokuuta 1982 Hollywood, Florida, Yhdysvallat) on yhdysvaltalainen republikaanipoliitikko. Hän on edustanut Floridan osavaltion 1. vaalipiiriä Yhdysvaltain edustajainhuoneessa tammikuusta 2017 asti. Gaetz oli Floridan osavaltion edustajainhuoneen jäsen vuosina 2010–2016.

## Ura
Matt Gaetz seurasi isäänsä politiikkaan ja nousi vuonna 2010 Floridan osavaltion edustajainhuoneeseen. Siellä ollessaan hän tuki perinteisiä republikaanien lakialoitteita, kuten kuolemaantuomittujen vankien teloitusten nopeuttamista. Vuonna 2016 hän päätti pyrkiä Yhdysvaltain edustajainhuoneeseen ja voitti vaalit.

Gaetz on luonut itsestään brändin kovan linjan oikeistolaisena ja uskollisena Donald Trumpin tukijana. Gaetz uskoo Yhdysvaltain presidentivaaleissa 2020 tapahtuneen petoksia.

Matt Gaetz oli johtavassa asemassa Kevin McCarthyn edustajainhuoneen puhemieheksi valinnan estämisessä tammikuussa 2023. Lopulta 15. äänestyskierroksella McCarthy suostui myönnytykseen, että jokainen jäsen voi tehdä esityksen puhemiehen erottamisesta. Gaetz ja osa republikaaneista uhkasivat käyttää tätä mahdollisuutta, jos McCarthy käyttäisi demokraattien ääniä lakiesityksien läpi ajamiseen. Syyskuussa 2023 Gaetz pani alulle epäluottamusäänestyksen McCarthystä, kun hän oli saanut liittovaltion hallinnon sulun estäneen lakipaketin läpi demokraattien tuella. McCarthy äänestettiin ensimmäisenä edustajainhuoneen puhemiehenä pois virasta äänin 216–210.

Gaetzia on syytetty seksuaalirikoksista, mutta oikeusministeriö ei nostanut syytteitä häntä vastaan.

Presidentiksi uudelleen valittu Donald Trump ilmoitti marraskuussa 2024 nimittävänsä Gaetzin oikeusministeriksi. Valintaa pidettiin jopa republikaanien keskuudessa huonona, ja jo etukäteen arveltiin, ettei senaatti välttämättä suostu vahvistamaan Gaetzin nimitystä. Oltuaan ensimmäisen kerran senaatin kuultavana Gaetz ilmoitti vetäytyvänsä.

## Perhe

Gaetz on ollut naimissa Ginger Luckeyn kanssa elokuusta 2021 asti.

## Lähteet

## Aiheesta muualla
* Gaetzin edustajainhuonesivut
Louis Brus

**Louis E. Brus** (1943 Cleveland, Ohio – 11. tammikuuta 2026 New York, New York) oli yhdysvaltalainen kemisti, joka erikoistui nanomateriaalien tutkimukseen. Brus sai Nobelin kemianpalkinnon yhdessä Moungi Bawendin ja Aleksei Jekimovin kanssa vuonna 2023. Tieto vuoti julkisuuteen ennen sen virallista julkistamista.

Brus syntyi Clevelandissa, mutta muutti perheensä kanssa useita kertoja ympäri Yhdysvaltojen Keskilänttä. Luonnontieteistä hän kiinnostui ollessaan high school -oppilas. Brus sai Yhdysvaltain merivoimien stipendin ja aloitti opinnot Ricen yliopistossa vuonna 1961 ja valmistui 1965. Samana vuonna hän aloitti jatko-opinnot Columbian yliopistossa. Brusin vuonna 1969 hyväksytty väitöskirja käsitteli natriumjodidin fotodissosiaatiota. Vuosina 1969&ndash;1973 Brus oli tutkijana merivoimien tutkimuskeskuksessa United States Naval Research Laboratoryssa. Vuonna 1973 hän siirtyi Bell Laboratoriesiin, missä hän toimi tutkijana vuoteen 1996 saakka. Bell Laboratoriesissa hän tutki erityisesti puolijohdemateriaaleja. Moungi Bawendi oli post doc -tutkijana Brusin ryhmässä 1988&ndash;1990. Brus sai professorin viran Columbian yliopistossa 1996.

Brus tutki nanohiukkasia, ja vuonna 1983 hän havaitsi tutkimusryhmineen, että muutaman nanometrin kokoiset kolloidiset kadmiumsulfidihiukkaset virittyivät eri tavoin kuin suuremmat hiukkaset. Brus esitti tämän johtuvan elektrostaattisista kvanttivuorovaikutuksista ja kehitti matemaattisen mallin hiukkaskoon ja viritystilojen riippuvuuksista. Columbian yliopistossa Brus jatkoi puolijohdenanomateriaalien tutkimista.

Brus oli Yhdysvaltain kansallisen tiedeakatemian jäsen vuodesta 2004. Hän sai useita tunnustuksia, joihin kuuluivat Kavli Prize (2008), NAS Award (2010), Bower Award and Prize for Achievement in Science (2012) ja Welch Foundation Award (2013).

## Lähteet
Aleksei Jekimov

**Aleksei I. Jekimov** (s. 28. helmikuuta 1945 Leningrad) on venäläinen fyysikko ja materiaalitieteilijä. Jekimov sai Nobelin kemianpalkinnon yhdessä Moungi Bawendin ja Louis Brusin kanssa vuonna 2023. Tieto vuoti julkisuuteen ennen sen virallista julkistamista.

Jekimov valmistui filosofian tohtoriksi Ioffe-instituutista vuonna 1974 aiheenaan puolijohteiden fysiikka. Vuodesta 1979 hän toimi tutkijana Vavilovin optisessa instituutissa. Jekimov tutki kupari(I)kloridilla doupatun kvartsilasin absorptio-ominaisuuksia ja huomasi absorboituvien aallonpituuksien riippuvan kupari(I)kloridihiukkasten koosta. Hän osoitti ilmiön johtuvan kvanttiefekteistä. Lasiin oli valmistuksen lämpökäsittelyjen seurauksena muodostunut kvanttipisteitä. Vuodesta 1999 Jekimov on toiminut johtavana tutkijana yhdysvaltalaisessa Nanocrystals Technology Inc -yrityksessä.

Jekimov on saanut useita tunnustuksia, esimerkiksi palkinnot Humboldt-Forschungspreis (1996) ja R. W. Wood Prize (2006).

## Lähteet
Manaaja: Uskon merkki

**Manaaja: Uskon merkki** () on vuonna 2023 ensi-iltansa saanut yhdysvaltalainen kauhuelokuva, jonka on ohjannut David Gordon Green. Se on Manaaja-elokuvasarjan viides osa, ja suora jatko-osa alkuperäiselle Manaaja (1973) elokuvalle. Pääosissa elokuvassa nähdään Leslie Odom Jr., Ellen Burstyn, Ann Dowd, Jennifer Nettles, Norbert Leo Butz, Lidya Jewett ja Olivia Marcum. Manaaja: Uskon merkki julkaistiin Yhdysvalloissa ja Suomessa 6. lokakuuta 2023.

Alkuperäisessä Manaaja-elokuvassa mukana ollut Ellen Burstyn tekee paluun Chris MacNeilin rooliin. Uskon merkki on ensimmäinen osa uudesta Manaaja-trilogiasta ja seuraava elokuva julkaistaan huhtikuussa 2025. 

Elokuva sai pääosin negatiivisen vastaanoton niin kriitikoiden kuin katsojien keskuudessa.

## Juoni
Victor Fielding on kasvattanut tytärtään Angelaa yksin siitä lähtien kun hänen raskaana oleva vaimonsa kuoli Haitilla maanjäristyksessä kaksitoista vuotta sitten. Kun Angela ja hänen ystävänsä Katherine katoavat metsään kolmeksi päiväksi muistamatta mitään tapahtuneesta, laukaisee se tapahtumaketjun, joka pakottaa Victorin kohtaamaan syvimmän pahuuden. Kauhun ja epätoivon vallassa hän etsii käsiinsä ainoan ihmisen, joka on kokenut vastaavaa aiemmin: Chris MacNeilin.

## Näyttelijät

## Julkaisu
Elokuvan oli alun perin määrä ilmestyä perjantaina 13. lokakuuta 2023, mutta julkaisupäivä muutettiin viikkoa aikaisempaan ajankohtaan. Elokuvan tekijät halusivat välttää kilpailun katsojista *[[Taylor Swift: The Eras Tour]]* -konserttielokuvan kanssa.

## Vastaanotto

*[[Muropaketti]] *-sivuston Joonas Pikkarainen antoi elokuvalle kaksi tähteä viidestä. Hänen mielestään ”Juonen tunneside pyritään loihtimaan Leslie Odom Jr:n esittämän yksinhuoltajaisän ja tämän riivattua tytärtä esittävän Lidya Jewettin välille. Erikoisen alun vuoksi kaksikon välinen suhde jää hieman puutteelliseksi tarttumapinnan osalta, mitä hankaloittaa myös toisen perheen läsnäolo elokuvassa. Tärkeimmät hahmot eivät yksinkertaisesti saa riittävästi ruutuaikaa ennen piruilua, jolloin monien kohtaloistakaan ei juuri jaksa välittää.” 

* [[Turun Sanomat]] * puolestaan antoi elokuvalle neljä tähteä ja kuvailivat sitä onnistuneeksi kauhuelokuvaksi.

## Lähteet

## Aiheesta muualla
* Elokuvan virallinen sivusto 
*
Morton Kaplan

**Morton Kaplan** (9. toukokuuta 1921 – 26. syyskuuta 2017) oli yhdysvaltalainen politiikan tutkija. Kaplania pidetään kansainvälisten suhteiden järjestelmäteoriaa koskevan tutkimuksen alullepanijana.

## Kansainvälisen järjestelmän teoria
Ensi kertaa teoksessaan *System and Process in International Politics* (1957) esittämässään teoriassa Kaplan selitti kansainvälistä järjestelmää sen osien, erityisesti valtioiden, toiminnalla ja keskinäissuhteilla. Kaplan rakensi useita erilaisia teoreettisia malleja sellaisista kansainvälisistä järjestelmistä, jotka olivat olleet olemassa tai voisivat olla olemassa. Hän laati kullekin järjestelmälle räätälöidyt toimintasäännöt, joita valtioiden kyseisissä olosuhteissa oletettiin noudattavan, sekä säännöt sille, miten järjestelmä muuttuu, kun jokin sen osatekijä muuttuu. Kaplan kuvasi vallan jakautumista kansainvälisessä järjestelmässä poolijärjestelmällä, jossa kansainvälinen järjestelmä jaetaan suurvaltojen ja niiden johtamien blokkimaisten valtioryhmien pooleihin eli napoihin. Kaplan ammensi ajattelunsa lähtökohdat W. Ross Ashbyn vuonna 1952 julkaistusta kyberneettisen järjestelmäteorian merkkiteoksesta *Design for a Brain*.

Kaplanin teoria on kuuluisa, ja sitä on pidetty harvinaisen hienostuneena. Etenkin Kaplanin ajatusta poolijärjestelmästä on pidetty yhtenä mullistavimmista kansainvälisten suhteiden oppialan uudistuksista. Kenneth Waltz kritisoi Kaplanin järjestelmäteoriaa siitä, että siinä järjestelmä ei ollut itse kausaalinen tekijä, vaan sen osat, eli valtiot, määrittelivät järjestelmän perusluonteen.

## Lähteet
* 
* 

### Viitteet
Ikinä (albumi)

**Ikinä** on Ikinä-yhtyeen kolmas studioalbumi, joka julkaistiin 27. lokakuuta 2023 levymerkillä Ikinä Records.

*Rituaali*-kappaleeseen on tehty Kristian Setälän ohjaama musiikkivideo.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Djiboutin satama

**Djiboutin satama** (, ; ; LOCODE: DJ POD, sisältää myös Doralehin konttiterminaalin, DJ DCT) on Intian valtameren Adeninlahden länsiosan rannalla, Djiboutin pääkaupungissa Djiboutissa toimiva kauppasatama. Strategisesti edullisella paikalla suurten laivaväylien äärellä ja Etiopiaan johtavan rautatien päässä sijaitseva satama on Djiboutin talouselämän peruspilareja.



Tiedosto: Portdedjibouti.jpg|
The container terminal at the Port of Djibouti.jpg|
Djibouti - panoramio (13).jpg|
U.S. provides Defender patrol boats to Djiboutian Navy.jpg|


## Lähteet

## Aiheesta muualla

*Port de Djibouti  (portdedjibouti.com)
Tuomas Heikkilä (suunnistaja)

**Tuomas Juhani Heikkilä** (s. 8. helmikuuta 1998) on suomalainen suunnistaja. Heikkilä on saavuttanut EM-kilpailuissa pronssia Italian Veronassa vuonna 2023 sekä sprintissä että sprinttiviestissä. MM-kilpailussa Edinburghissa 2024 hän oli Suomen toiseksi tulleessa sprinttiviestijoukkueessa. 

Heikkilä on voittanut sprinttisuunnistuksen Suomen mestaruuden vuosina 2023 ja 2025 ja knock-out-sprinttisuunnistuksen Suomen mestaruuden vuosina 2024 ja 2025. 

Heikkilä on kilpaillut myös kestävyysjuoksussa. Maastojuoksun SM-kilpailuissa hän on saavuttanut kultaa pitkällä matkalla (10 km) 2025 ja hopeaa pitkällä matkalla 2023 ja lyhyellä matkalla (4 km) 2025. Sisäratojen SM-kilpailuissa hän on voittanut kultaa 3&nbsp;000&nbsp;metrillä 2026. Hänen ennätyksensä 5&nbsp;000 metrin juoksussa on 13.40,79 (2025) ja 10&nbsp;000 metrin juoksussa 29.18,21 (2024). Tammikuussa 2025 Heikkilä juoksi 10 kilometrin tiejuoksussa Suomen ennätyksen 28.22 ja helmikuussa 2025 halliratojen 3&nbsp;000 metrin Suomen ennätyksen 7.51,13.

## Lähteet
Kuntala

**Kuntala** on Vihdissä sijaitseva entinen kunnantalo. Vuonna 1911 talkootyönä valmistuneen jugend-tyylisen hirsirakennuksen suunnitteli Artturi Hiidenheimo ja puutavaran lahjoitti vihtiläisten tilojen isännät. Alkujaan Kuntala toimi käytännössä seurojentalona, josta oli varattu pari huonetta Vihdin kunnantoimistolle. Vihdin kunnanvirasto toimi rakennuksessa vuodesta 1911 vuoteen 1972.

Kuntalan alakerran luoteissiipi oli vuodesta 1960 verotoimiston käytössä. Uuden kunnantalon valmistuessa 1972, vanhan kunnantalon toimistotilat jäivät kokonaan verotoimiston käyttöön. Rakennus peruskorjattiin vuonna 1994 Vihdin pääkirjastoksi. Uusi pääkirjasto valmistui vuonna 1998 Nummelaan, minkä jälkeen rakennuksen kirjastotoimintaa jatkoi Vihdin kirkonkylän kirjasto. Kirkonkylän kirjasto siirtyi syksyllä 2019 kirkonkylän uuteen koulukeskukseen.

## Katso myös

* Vihdin kunnanvirasto (rakennus)

## Lähteet
Suunnistuksen maailmanmestaruuskilpailut 2023

**Suunnistuksen maailmanmestaruuskilpailut 2023** käytiin Flims Laaxissa Sveitsissä 11–16. heinäkuuta. Lajeina olivat maastomatkat: keskimatka, pitkä matka ja viesti.  

## Tulokset

### Keskimatka

#### Miehet

#### Naiset

### Pitkä matka

#### Miehet

#### Naiset

### Viesti

#### Miehet

#### Naiset

## Lähteet
* Tapahtuman tiedot Kansainvälisen suunnistusliiton sivulla

## Aiheesta muualla
* Tapahtuman viralliset kotisivut
Madagaskarin kansallinen ritarikunta

**Madagaskarin kansallinen ritarkunta** () on madagaskarilainen kunnianosoitus, joka on perustettu vuonna 23. syyskuuta 1959. Madagaskarin presidentti toimii virkansa puolesta ritarikunnan suurmestarina. Kunnianosoitusta myönnetään tunnustuksena ansiokkaasta palveluksesta valtiolle.

Kunnianosoitusta jaetaan seitsemässä luokassa:

*  suurnauha
*  I luokan suurristi
*  II luokan suurristi
*  suurupseeri
*  komentaja
*  upseeri
*  ritari

## Lähteet
Mosi-oa-Tunyan kansallispuisto

**Mosi-oa-Tunyan kansallispuisto** on Sambiassa sijaitseva luonnonsuojelualue, johon kuuluu Victorian putousten Sambian puoleinen osa sekä 3779 hehtaaria ympäröivää aluetta Sambesin varrella. Putouksista pärskyvä osa pitää yllä sademetsänkaltaista luontoa, ja alue on tärkeä uhanalaisten lintujen pesintä- ja levähdyspaikka. Se on ollut osa Unescon maailmanperintökohdetta vuodesta 1989, ja Ramsar-ohjelmassa suojeltu kosteikko.

Puiston vallitseva kasvillisuustyyppi on mopanepuiden muodostama metsä. Siellä on myös tiikki- ja miombometsää, savannia ja pensaikkoa. Jokivarren pärskeiden kastelema sademetsä on erityisen mielenkiintoinen. Siellä kasvaa palmuja ja fiikuksia sekä 150 lajia ruohovartisia kasveja.

Zimbabwen puolella elää useita norsulaumoja, jotka ylittävät joen Sambian puolelle kuivalla kaudella matalan veden aikana. Puhveleita, gnuita ja kirahveja esiintyy pieninä laumoina. Toisinaan on tavattu leijonia ja leopardeja. Batokan rotkossa on tavattu 35 lajia petolintuja.

## Lähteet
Mont-Dore

**Mont-Dore** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Dordogne-joen varrella, noin 44 kilometriä Clermont-Ferrandin kaupungista lounaaseen.

Kunta sijaitsee Monts Doren vuoristossa, ja se on suosittu matkailukohde. Kunnan etelärajalla oleva Puy de Sancyn tulivuori kohoaa 1 886 metrin korkeuteen. Tulivuori ei ole aktiivinen, mutta sen tuottamaa lämpöä käytetään kylpylöissä. Mont-Doren lämpökylpylöitä käytettiin jo Rooman vallan aikaan. Puy de Sancyn rinteillä on talviaikaan hiihtokeskus ja kesäisin siellä on paikallisia vaellusreittejä retkeilijöille.

Vuonna 1898 rakennettiin Mont-Doren kylästä Capucinin funikulaari läheiselle Capucinin ylängölle. Tämä mahdollisti kylpylävieraiden pääsyn korkealle nauttimaan vaivattomasti puhtaasta ilmasta ja hoitamaan hengitysvaikeuksiaan. Se oli ensimmäinen sähköllä toimiva kiskoköysirata Ranskassa. 


Tiedosto:MontDoreThermes.jpg|Mont-Doren kylpylä
Tiedosto:00 0566 Mont-Dore (Puy-de-Dôme).jpg |Kunnan keskustaa
Tiedosto:Capucin 0001.jpg|Capucinin funikulaari
Tiedosto:Haut téléphérique du Mont-Dore.jpg|Mont-Doren hiihtokeskuksen köysiradan yläasema


## Lähteet

## Aiheesta muualla
John Atkinson Grimshaw

**John Atkinson Grimshaw** (6. syyskuuta 1836 Leeds – 13. lokakuuta 1893 Leeds) oli englantilainen taidemaalari. Hänet tunnetaan parhaiten yö- ja kaupunkinäkymistään. Hänet tunnettiin omana aikanaan täydellisyyden tavoittelijana. Ehkä siksi hänen tyylinsä ja aiheensa eivät juurikaan vaihdelleet. Grimshaw ei käynyt taidekouluja, vaan oli itseoppinut.  
## Elämänvaiheita
Grimshaw’n elämä on melko huonosti dokumentoitu. Hän ei ollut mitenkään tunnettu taiteilija ja hänen työnsä eivät olleet ajan virallisen taidemaun mukaisia. Nykyään ne ovat etupäässä yksityiskokoelmissa.  

Grimshaw työskenteli aluksi rautateillä ja hänen vanhempansa vastustivat poikansa aikeita ryhtyä taidemaalariksi. Solmittuaan avioliiton vuonna 1858 hän päätti työskennellä vain taiteensa parissa. Vuonna 1860 hänen tarkasti viimeistellyt asetelmansa olivat Leedsissä pidetyssä näyttelyssä. 

1870-luvulla Grimshawn onnistui vuokrata talo, jollen hän antoi Henry Wadsworth Longfellown runon mukaan nimen Castle by the Sea. Tätä oli edeltänyt perhetragedia; hänen lapsistaan kolme oli menehtynyt pieninä. Talosta oli upea näkymä merelle ja se innosti häntä maalaamaan merimaalauksia ja laivoja. Hän alkoi myös kokeilun jossa vähensi tarkkuutta ja alkoi maalata historiamaalauksia ja kuvia oman aikansa muodikkaista nuorista naisista. Jälkimmäinen aihe kävi hyvin kaupaksi. Hänen maalauksiaan ostivat yksityishenkilöt ja hänellä oli vain viisi näyttelyä Royal Art Academyssa vuosien 1874 ja 1886 välillä. Uusia aiheita löytääkseen hän matkusteli usein lähinnä Liverpooliin ja Lontooseen.  

Valokuvaus oli yksi Grimshaw`n kiinnostuksen kohteista. Hänen tiedetään käyttäneen camera obscuraa apuna luonnostelussa. Laite mahdollisti sommittelun muuttamisen. Hän myös sekoitti värejä ja sidosaineita saadakseen aikaan tavoittelemansa vaikutelman.  

Grimshaw joutui 1880- luvulla taloudellisiin vaikeuksiin. Hän lisäsi työmääräänsä merkittävästi ja teki noin viisikymmentä maalausta vuodessa. Hänen aiheikseen alkoi tulla myös  sosiaalisia epäkohtia, joita hän kohtasi ollessaan yöllä kaupungilla. Hän myös jatkoi kokeiluja: valokuvia maalattiin, tyyliä muutettiin naiivimmaksi. Valokuvien maalaaminen tyrmistytti monet kriitikot, mutta kaikeksi kummaksi hankalana herrana tunnettu James McNeill Whistler antoi tunnustusta.  

Työnsä Grimshaw signeerasi aluksi "J. A. Grimshaw", mutta myöhemmin nimellä "Atkinson Grimshaw". Hän laittoi nimensä maalauksensa kummallekin puolelle. Taiteilija menehtyi syöpään vain 57- vuotiaana. Hänen töitään on väärennetty. Grimshaw`n kahdesta pojasta. Arthurista ja Louisista tuli myös taidemaalareita.  
## Teoksia

File:Reflections on the Thames, Westminster - Grimshaw, John Atkinson.jpg|*Heijastuksia Thames-jokeen*, maalattu vuonna 1880.
File:John Atkinson Grimshaw - Shipping on the Clyde (1881).jpg|*Laivoja Clyde-joella*, maalattu vuonna 1881.
File:Grimshaw - Late October.jpg|*Lokakuun loppua*, maalattu vuonna 1882.
File:John Atkinson Grimshaw - Boar Lane, Leeds.jpg|*Boar Lane, Leeds*. maalattu vuonna 1881.


## Lähteet
Autot (elokuvasarja)

**Autot** on animaatioelokuvasarja, jota tuottaa Walt Disney Pictures ja Pixar. Sarjaan kuuluu kolme elokuvaa, kaksi spin-off-elokuvaa, lyhytelokuva, muutama televisiosarja ja videopelejä.

## Elokuvat
* *[[Autot]]* (2006)
* *[[Autot 2]]* (2011)
* *[[Autot 3]]* (2017)

## Spin-off-elokuvat
* *[[Lentsikat]]* (2013)
* *[[Lentsikat 2: Pelastajat]]* (2014)

## Lyhytelokuvat
* *[[Mater and the Ghostlight]]* (2006)

## Televisiosarjat
* *[[Cars Toons]]*
** *[[Mater's Tall Tales]]* (2008–2012)
** *[[Tales from Radiator Springs]]* (2013–2014)
* **' (2022)

== Videopelit ==
* ''[[Autot (videopeli)|Autot]]''
* **'
* *[[Cars Mater-National Championship]]*
* *[[Cars Race-O-Rama]]*
* *[[The World of Cars Online]]*
* *[[Autot 2 (videopeli)|Autot 2]]*
* **
* *[[Disney Infinity]]*
* *[[Autot 3 (videopeli)|Autot 3]]*
Air Djibouti

**Air Djibouti** (myös nimellä **Red Sea Airlines**) on Djiboutin kansallinen lentoyhtiö. Se aloitti lennot vuonna 1963, mutta lopetti kaikki toimintonsa vuonna 2002. Vuonna 2015 yhtiö aloitti uudelleen, aluksi rahtilentoyhtiönä, ja vuonna 2016 myös matkustajia kuljettaen.

Yhtiö on Djiboutin valtion omistama, ja sen pääkonttori sijaitsee Ambouliin kansainvälisellä lentokentällä Djiboutissa.

## Toiminta ja ominaisuudet
Yhtiö erottuu kyvyllään operoida vaikeasti saavutettavilla alueilla, esimerkiksi Jemenissä, jossa se lentää kaksi päivittäistä lentoa Djiboutin ja Adenin välillä korkealla käyttöasteella. Vuonna 2024 Air Djibouti kuljetti yli 41&nbsp;500 matkustajaa, käyttöasteen ollessa 70 %. Asiakaskunta koostuu liikematkustajista, humanitaarisista työntekijöistä ja transitmatkustajista.

## Kasvusuunnitelmat
Air Djibouti noudattaa harkittua strategiaa, keskittyen vahvistamaan alueellisia reittejään ennen laajentumista kohteisiin kuten Dubai, Kairo ja Nairobi. Yhtiö suunnittelee hankkivansa kaksi Airbus A320 -konetta ja on käynnistänyt koulutusohjelman lentäjille ja teknikoille. Tällä hetkellä sillä on 15 koulutettua lentäjää, joista viisi on naisia, mikä on merkittävä saavutus Djiboutissa.

## Tulevaisuuden näkymät
Air Djibouti tukee Djiboutin tavoitetta kehittyä alueelliseksi logistiikkakeskukseksi vahvistamalla lentoliikennettä. Uusia reittejä suunnitellaan Tadjouraan ja Obockiin, jotka edistävät matkailua tarjoamalla nopean pääsyn esimerkiksi sukellus- ja rantalomakohteisiin. Lento Tadjouraan kestää seitsemän minuuttia verrattuna neljän tunnin automatkaan.

## Markkina-asema
Kilpailuympäristössä, jossa suuret yhtiöt kuten Ethiopian Airlines ja Qatar Airways hallitsevat, Air Djibouti pyrkii erottautumaan paikallistuntemuksellaan. Yhtiö tukee Djiboutin kehitystä logistiikka- ja matkailukeskuksena palvellen samalla haastavia alueellisia kohteita.

## Laivasto

Air Djiboutin laivasto syyskuussa 2023:
* 2 Embraer ERJ 145
* 1 Fokker 70
Laivaston keski-ikä on 22,7 vuotta.

Historiansa aikana laivastoon on kuulunut ainakin Airbus A310, Boeing 737, BAe 146 ja McDonnell Douglas DC-9 -lentokoneita.

## Lähteet
Ágios Nikólaos (Pórto Lágos)

**Ágios Nikólaos** () on pieni Kreikan saari, joka sijaitsee Vistonída-järven mereen yhdistävässä Pórto Lágoksen laguunissa. Saaren pinta-ala on noin 0,002 neliökilometriä ja se on asumaton. Hallinnollisesti Ágios Nikólaos kuuluu Ávdiran kuntaan, Xánthin alueyksikköön ja Itä-Makedonian ja Traakian alueeseen.

Ágios Nikólaoksen saari on saanut nimensä siellä olevasta Pyhän Nikolaoksen luostarista. Saari on rakennettu muodoltaan suorakulmaiseksi ja luostari täyttää sen kokonaisuudessaan. Saarelle johtaa kävelysilta. Toinen kävelysilta yhdistää Ágios Nikólaoksen Panagían saareen, jossa on luostarille kuuluva kirkko.

## Lähteet

## Aiheesta muualla
Ágios Nikólaos (Áktio-Vónitsa)

**Ágios Nikólaos** () on pieni Kreikan saari, joka kuuluu Jooniansaariin ja sijaitsee Joonianmeressä Aitolia-Akarnanian rannikon edustalla. Saaren pinta-ala on noin 0,02 neliökilometriä ja se on asumaton (vuonna 2011). Hallinnollisesti Ágios Nikólaos kuuluu Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen.

## Lähteet
Akamátis

**Akamátis** () eli **Kapitítas** (Καπιτίτας) on pieni Kreikan saari, joka kuuluu Kykladien saariryhmään ja tarkemmin Gavrionísian saariin, ja sijaitsee Ándroksen saaren länsirannikon edustalla. Saaren pinta-ala on noin 0,027 neliökilometriä ja se on asumaton (vuonna 2011). Hallinnollisesti Akamátis kuuluu Ándroksen kuntaan, Ándroksen alueyksikköön ja Etelä-Egean saarten alueeseen.

## Lähteet
Diapóri (Thásos)

**Diapóri** () on pieni Kreikan saari, joka kuuluu Pohjoisen Egean saarten saariryhmään ja sijaitsee Thásoksen saaren kaakkoisrannikon edustalla. Saaren pinta-ala on noin 0,018 neliökilometriä ja se on asumaton. Hallinnollisesti Diapóri kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen.

## Lähteet
Lagonísi

**Lagonísi** (, ”Jänissaari") voi viitata seuraaviin paikkoihin Kreikassa:

* Lagonísi, kaupunginosa Kalývia Thorikoún kaupungissa Saronikóksen kunnassa Attikan alueella
* Gáidaros eli Lagonísi, saari Kykladien saariryhmässä lähellä Ándrosta
Gavrionísia

**Gavrionísia** () on pienten Kreikan saarten ryhmä, joka kuuluu Kykladien saariryhmään ja jonka saaret sijaitsevat Egeanmeressä Ándroksen saaren länsirannikolla Gávrion kylän edustalla. Saaret ovat asumattomia. Hallinnollisesti Gavrionísian saaret kuuluvat Ándroksen kuntaan, Ándroksen alueyksikköön ja Etelä-Egean saarten alueeseen.

## Saaret

Saariryhmän saaret ovat:

## Lähteet
Meganísi (täsmennyssivu)

**Meganísi** () tai **Megálo Nisí** (Μεγάλο Νησί) (”Suuri saari”) voi viitata seuraaviin paikkoihin Kreikassa:

* Meganísi, saari Jooniansaarten saariryhmässä
* Meganísin kunta, kunta Lefkaksen alueyksikössä Jooniansaarten alueella
* Ágios Nikólaos eli Megálo Nisí, saari Jooniansaarten saariryhmässä lähellä Zákynthosta
* Megálo eli Megálo Nisí eli Meganísi, saari Kykladien saariryhmässä lähellä Ándrosta
* Páchi eli Megálo Nisí (tis Páchis), saari Argo-Saronisten saarten saariryhmässä
* Prasonísi eli Megálo Nisí, saari Gkrántesin saarilla Kreetan itärannikon edustalla
Panagía (Pórto Lágos)

**Panagía** () on pieni Kreikan saari, joka sijaitsee Vistonída-järven mereen yhdistävässä Pórto Lágoksen laguunissa. Saaren pinta-ala on noin 0,0004 neliökilometriä ja se on asumaton. Hallinnollisesti Panagía kuuluu Ávdiran kuntaan, Xánthin alueyksikköön ja Itä-Makedonian ja Traakian alueeseen.

Saari on saanut nimensä siellä olevasta Neitsyt Maria (*Panagía*) *Pantánassan* kirkosta, joka kuuluu viereisellä Ágios Nikólaoksen saarella olevaan Pyhän Nikolaoksen luostariin. Kirkko täyttää saaren lähes kokonaan. Ágios Nikólaokselta kulkee kävelysilta Panagían saarelle.

## Lähteet
Sésoula

**Sésoula** () on pieni Kreikan saari, joka kuuluu Jooniansaarten saariryhmään ja sijaitsee Joonianmeressä Lefkaksen saaren länsipuolella. Saaren pinta-ala on noin 0,018 neliökilometriä ja se on asumaton. Hallinnollisesti Sésoula kuuluu Lefkaksen kuntaan, Lefkaksen alueyksikköön ja Jooniansaarten alueeseen.

## Lähteet
Torleiv Hannaas

**Torleiv Hannaas** (14. heinäkuuta 1874 Hornnes – 18. marraskuuta 1929 Fana) oli norjalainen filologi ja Bergenin museon professori. Hän tutki Vestlandetin alueen murteita ja oli Noregs Mållag -yhdistyksen puheenjohtaja vuosina 1926–1929.
## Lähteet

## Aiheesta muualla
Hornnes

**Hornnes** on kylä Evje og Hornnesin kunnassa Norjassa. Se oli itsenäinen kunta vuoteen 1960, jolloin se yhdistettiin Evjen kunnan kanssa. Liitoshetkellä Hornnesin pinta-ala oli 378 neliökilometriä ja asukasluku 1&nbsp;280.

Hornnesissa on kalliopiirroksia. Niihin on kuvattu 21 laivaa, jotka kaikki on suunnattu kohti merta. Näiden kuvien yksityiskohdat ovat erittäin tarkkoja, ne voidaan ajoittaa yksityiskohtien perusteella myöhäiselle pronssikaudelle. Jotkut kalliopiirrokset esittävät myös vaunuja, ihmisiä, auringon hahmoja ja kulhoja. Arvioiden mukaan ne viittaisivat pronssikautisen kulttipaikan olemassaoloon.

## Tunnettuja henkilöitä
* Torleiv Hannaas (1874–1929), filologi

## Lähteet
Bergenin yliopistomuseo

**Bergenin yliopistomuseo** (, lyh. *UiB*; vuoteen 2011 *Bergens Museum*) on Bergenin yliopistoon kuuluva kulttuuri- ja luonnonhistorian museo Norjan Bergenissä. Sen perusti suurkäräjien puhemies Wilhelm Frimann Koren Christie vuonna 1825, ja museon kokoelmat ovat sittemmin toimineet monen muun bergeniläisen museon lähtökohtana. Museo vaikutti myös Bergenin yliopiston perustamiseen vuonna 1946.
## Lähteet

## Aiheesta muualla

*Yliopistomuseon kotisivut